**DĖL ROKIŠKIO RAJONO SAVIVALDYBĖS IKIMOKYKLINIO / PRIEŠMOKYKLINIO UGDYMO, BENDROJO UGDYMO IR NEFORMALIOJO VAIKŲ ŠVIETIMO ĮSTAIGŲ DARBUOTOJŲ PAREIGYBIŲ NORMATYVŲ NUSTATYMO**

**PATVIRTINIMO**

2022 m. rugsėjo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymu, Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo, patvirtinto Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1228 „Dėl Specialiosios pagalbos teikimo tvarkos aprašo patvirtinimo“, 9, 10 ir 11 punktais, Socialinę globą teikiančių darbuotojų darbo laiko sąnaudų normatyvų, patvirtintų Lietuvos Respublikos socialinės apsaugos ir darbo ministro 2006 m. lapkričio 30 d. įsakymo Nr. A1-317 „Dėl socialinę globą teikiančių darbuotojų darbo laiko sąnaudų normatyvų patvirtinimo“, 1, 8.1 ir 8.7 punktais, siekdama užtikrinti racionalų valstybės ir savivaldybės biudžeto lėšų naudojimą, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės ikimokyklinio / priešmokyklinio ugdymo mokyklų darbuotojų pareigybių skaičiaus nustatymo normas (pridedama).

2. Patvirtinti Rokiškio rajono savivaldybės bendrojo ugdymo mokyklų darbuotojų pareigybių skaičiaus nustatymo normas (pridedama).

3. Patvirtinti Rokiškio rajono savivaldybės neformaliojo vaikų švietimo įstaigų darbuotojų pareigybių skaičiaus nustatymo normas (pridedama).

4. Įpareigoti įstaigų vadovus kiekvienais metais iki spalio 10 d. parengti įstaigos pareigybių sąrašų projektus pagal šio sprendimo 1, 2, 3 punktais patvirtintus etatų normatyvus.

5. Pavesti šio sprendimo 4 punkto vykdymo kontrolę Rokiškio rajono savivaldybės administracijos Švietimo ir sporto skyriui.

6. Pripažinti netekusiu galios Rokiškio rajono savivaldybės tarybos 2021 m. rugsėjo 24 d. sprendimą Nr. TS-181 „Dėl Rokiškio rajono savivaldybės ikimokyklinio / priešmokyklinio ugdymo ir neformaliojo vaikų švietimo įstaigų darbuotojų pareigybių normatyvų nustatymo patvirtinimo“.

7. Skelbti šį sprendimą Teisės aktų registre.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Aurimas Laužadis

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS IKIMOKYKLINIO / PRIEŠMOKYKLINIO UGDYMO, BENDROJO UGDYMO IR NEFORMALIOJO VAIKŲ ŠVIETIMO ĮSTAIGŲ DARBUOTOJŲ PAREIGYBIŲ NORMATYVŲ NUSTATYMO PATVIRTINIMO“ AIŠKINAMASIS RAŠTAS**

**Sprendimo projekto tikslas ir uždaviniai.**

Sprendimo projektu siūloma patvirtinti naujos redakcijos Švietimo įstaigų darbuotojų pareigybių normatyvų nustatymą. Sprendimo projektas parengtas, įvertinant vienus metus galiojusio ankstesnio norminio akto taikymo praktiką, mokyklų vadovų ir švietimo profesinės sąjungos atstovų siūlymus, pasikeitusių norminių aktų reikalavimus.

**Sprendimo projekto esmė.**

Įvertinus 2022 metais mokyklose taikytų normatyvų praktiką, galima daryti išvadą, kad sprendimo įgyvendinimas suvienodino mokyklų galimybes organizuoti ugdymo procesą visose savivaldybės švietimo įstaigose ir pastabų dėl normatyvų taikymo gauta nedaug. Pataisymai nėra esminiai ir jie paryškinti pareigybių skaičiaus nustatymo normų lyginamuosiuose variantuose. Sprendimo projektas daromas iš naujo (nedaromas sprendimo pakeitimas), kad būtų patogus mokykloms taikyti ir visos nuostatos būtų galima rasti vienoje vietoje. Esminis pakeitimas yra dėl pareigybės “Karjeros specialistas”, kuri nuo rugsėjo 1 d. mokyklose įvesta pagal šalies norminius aktus ir yra finansuojama ne iš savivaldybės biudžeto bei pareigybės ,,Mokytojo padėjėjas“, nes numatoma pareigybės dalis darbui su mokiniais – užsieniečiais.

**Laukiami rezultatai.** Rokiškio rajono savivaldybės taryba nustatys Rokiškio rajone švietimo veikiančių įstaigų finansavimo iš savivaldybės biudžeto aiškius bei detalius kriterijus ir tvarką.

**Finansavimo šaltiniai ir lėšų poreikis.** Finansavimo šaltinis – savivaldybės biudžeto lėšos, mokymo lėšos, respublikinių projektų lėšos.

**Suderinamumas su Lietuvos Respublikos galiojančiais teisės norminiais aktais**. Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjas Aurimas Laužadis